Κατανόηση κοινωνικών πληροφοριών, σχέσεις συνομηλίκων και επίλυση συγκρούσεων μαθητών πρωτοβάθμιας εκπαίδευσης με μαθησιακές δυσκολίες και ήπια νοητική ανεπάρκεια
Creators: name: Λίλια, Αικατερίνη Αργυρίου
Publisher: name: Aristotle University of Thessaloniki
Year: 2020
Subjects: Μαθησιακές δυσκολίες
Ήπια νοητική ανεπάρκεια
Σχέσεις συνομηλίκων
Learning disabilities
Mild intellectual disabilities
Peer relations

description: Η παρούσα μελέτη είχε ως στόχο να διερευνήσει τις διαφορές μεταξύ 25 μαθητών με μαθησιακές δυσκολίες και 25 μαθητών με ήπια νοητική ανεπάρκεια στην κατανόηση κοινωνικών πληροφοριών, στις σχέσεις με τους συνομηλίκους και στην επίλυση συγκρούσεων, καθώς επίσης και τις συσχετίσεις που προκύπτουν σε κάθε ομάδα μαθητών μεταξύ της κοινωνικής κατανόησης και του πλαισίου στο οποίο διαχέονται οι πληροφορίες, της κοινωνικής κατανόησης και τις σχέσεις με συνομηλίκους και της κοινωνικής κατανόησης με την επίλυση συγκρούσεων. Για τον παραπάνω λόγο χρησιμοποιήθηκαν : α) ένα ερωτηματολόγιο σχέσεων συνομηλίκων που δόθηκε προς απάντηση στους δασκάλους των μαθητών και αφορούσε τη συμμετοχή των μαθητών σε μαθησιακές και μη μαθησιακές συλλογικές δραστηριότητες, τις φιλικές σχέσεις και παρέες τους καθώς και τους τρόπους διαχείρισης προβλημάτων και αρνητικών αντιδράσεων και β) τέσσερα σενάρια συγκρούσεων στα οποία ζητήθηκε να απαντήσουν οι ίδιοι οι μαθητές ώστε να αναδειχθεί ο βαθμός κατανόησης των κοινωνικών πληροφοριών και οι στρατηγικές που χρησιμοποιούνται για την επίλυση συγκρούσεων (επιθετικές, παθητικές, θετικές- δυναμικές). Σύμφωνα με τα αποτελέσματα της έρευνας και τις απόψεις των εκπαιδευτικών οι μαθητές με μαθησιακές δυσκολίες και ήπια νοητική ανεπάρκεια φαίνεται να εμφανίζουν μέτρια συμμετοχή σε συλλογικές, μαθησιακές και μη μαθησιακές δραστηριότητες, να αναπτύσσουν σε μέτριο βαθμό φιλικές σχέσεις και παρέες και να αντιμετωπίζουν σε μέτριο βαθμό προβλήματα και αρνητικές αντιδράσεις. Από τις απαντήσεις των μαθητών στα τέσσερα σενάρια φάνηκε ότι οι μαθητές με μαθησιακές δυσκολίες δεν εμφάνισαν μεγαλύτερο βαθμό κατανόησης των κοινωνικών πληροφοριών σε σχέση με τους μαθητές με ήπια νοητική ανεπάρκεια. Η παθητική στρατηγική επιλέχθηκε και από τις δύο ομάδες στις περιπτώσεις συγκρούσεων. Τέλος, δεν παρατηρήθηκε συσχέτιση μεταξύ της κατανόησης κοινωνικών πληροφοριών με το πλαίσιο στο οποίο διαχέονται οι πληροφορίες, ούτε με τις σχέσεις με τους συνομηλίκους αλλά ούτε και με τις στρατηγικές επίλυσης συγκρούσεων στις δύο ομάδες μαθητών.
description: This study involved a comparison between twenty five children with learning disabilities and twenty five children with mild intellectual disabilities regarding their social information processing, their peer relations and their conflict resolution strategies, as well as the associations social information processing, peer relations and conflict resolution strategies. Data collection tools used in the research involved: a) a peer-relations- checklist which was completed by the students’ teachers on participation in academic activities, participation in non academic activities, friendship relations and conflict resolution b) four vignettes that were given to children in order to assess social information processing and conflict resolution strategies. According to the results of the peer- relations -check list children with learning disabilities and with mild intellectual disabilities seem to show less participation to academic and non academic activities, less friendship relations and to face difficulties in their conflict resolution strategies. According to vignettes students with learning disabilities did not seem better social processing than students with mild intellectual disabilities. The passive strategy was chosen as conflict resolution strategy in both groups. Finally, there was no association between social processing , peer relations, and conflict resolution strategies.